Σταύρος Α. Αναγνωστόπουλος

O Δρ. Σταύρος Α. Αναγνωστόπουλος είναι ομότιμος καθηγητής του Πανεπιστημίου Πατρών, τέως Γενικός Διευθυντής του Ινστιτούτου Τεχνικής Σεισμολογίας και Αντισεισμικών Κατασκευών και τέως Πρόεδρος του Διοικητικού Συμβουλίου του Οργανισμού Αντισεισμικού Σχεδιασμού και Προστασίας (ΟΑΣΠ). Έχει διεθνώς αναγνωρισμένο έργο και συμβολή σε μια σειρα θεμάτων Αντισεισμικής Μηχανικής, με μεγαλύτερη συμβολή στη διερεύνηση των αλληλοσυγκρουσεων γειτονικών κτιρίων λόγω σεισμού, στη σεισμική απόκριση ασύμμετρων κτιρίων αλλά και στο μετασεισμικό έλεγχο κτιρίων υπό συνθήκες έκτακτης ανάγκης. Σημαντική επίσης υπήρξε η συμβολή του στο σχεδιασμό μεγάλων θαλάσσιων εξεδρών πετρελαίου για οριακές φορτίσεις θαλάσσιων κυμάτων και σεισμών.

 O Δρ. Σταύρος Α. Αναγνωστόπουλος γεννήθηκε στο Μεγάλο Χωριό Ευρυτανίας και είναι ομότιμος καθηγητής του Πανεπιστημίου Πατρών όπου δίδαξε από το 1986 στο Τμήμα Πολιτικών Μηχανικών μαθήματα Προγραμματισμού Η/Υ, Αριθμητικών μεθόδων, Δυναμικής των Κατασκευών και Αντισεισμικής Μηχανικής, ενώ επί 14 χρόνια ήταν ο εκλεγμένος Δ/ντής του Τομέα Κατασκευών του Τμήματος. Επί πλέον, ήταν επί σειρά ετών ο υπεύθυνος Καθηγητής του Διευρωπαϊκού Μεταπτυχιακού Προγράμματος MEEES (Master of Science in Earthquake Engr. and Engr. Seismology). Υπήρξε ο εμπνευστής και συνιδρυτής του μεταπτυχιακού Προγράμματος Αντισεισμικών Κατασκευών του Ελληνικού Ανοικτού Πανεπιστημίου (ΕΑΠ), στο οποίο δίδαξε από την ίδρυσή του μέχρι το 2013. Η εργασία του εκτείνεται στις περιοχές της δυναμικής των κατασκευών και αντισεισμικής μηχανικής, στις θαλάσσιες κατασκευές, στην αποτίμηση και μείωση της σεισμικής επικινδυνότητας, στην αποτίμηση βλαβών και τη σεισμική αναβάθμιση κτιρίων. Πιο συγκεκριμένα, στις δραστηριότητές του και την επαγγελματική του εμπειρία περιλαμβάνονται ποικιλία εξειδικευμένων μελετών μεγάλων έργων, όπως: Μελέτη σεισμικής ευστάθειας αεροπλανοφόρου σε ξηρά δεξαμενή, μελέτη αεροδυναμικής ευστάθειας 45οροφου ουρανοξύστη στη Βοστώνη, σύνταξη χάρτη σεισμικής επικινδυνότητας για επιλογή τοποθεσίας πυρηνικής μονάδος παραγωγής ηλεκτρικής ενέργειας, Υπολογισμός θαλάσσιων εξεδρών άντλησης πετρελαίου στον κόλπο San Pedro της Καλιφόρνιας, μεγάλα σιλό, υδατοδεξαμενές κλπ. Στις δραστηριότητές του περιλαμβάνεται επίσης η Διοίκηση και οργάνωση του Ινστιτούτου Τεχνικής Σεισμολογίας και Αντισεισμικών Κατασκευών. Στο διάστημα της στρατιωτικής του θητείας ως έφεδρος ανθυπολοχαγός του Μηχανικού (1973-1975) κατασκεύασε έναν αριθμό στρατιωτικών κτιρίων. Στο ερευνητικό πεδίο, υπήρξε συντονιστής και κύριος ερευνητής πολλών Ελληνικών και Ευρωπαϊκών (Κοινοτικών) προγραμμάτων αλλά και αξιολογητής ερευνητικών προτάσεων για την Ευρωπαϊκή Επιτροπή, τον οργανισμό NSF των ΗΠΑ, της Ελληνικής ΓΓΕΤ και του Υπουργείου Παιδείας, αλλά και αντίστοιχων οργανισμών της Κύπρου, της Ρουμανίας, του Κατάρ, κ.α. Παράλληλα με τα ακαδημαϊκά του καθήκοντα, υπήρξε τεχνικός σύμβουλος σε Ελληνικές και ξένες Εταιρείες και το Ελληνικό Δημόσιο για έργα μείζονος σημασίας (Γέφυρα Ρίου Αντιρίου, Δεξαμενές Υγροποιημένου Φυσικού Αερίου στη Ρεβυθούσα, Εγκαταστάσεις Ολυμπιακών Αγώνων, έλεγχος σεισμικής ασφάλειας μεγάλου αριθμού σχολικών κτιρίων, αναβάθμιση κτιρίων, κλπ.) Επί πλέον διερεύνησε ως δικαστικός πραγματογνώμων τα αίτια κατάρρευσης σημαντικών ειδικών κατασκευών (σεισμικά μονωμένο βιοκλιματικό στέγαστρο του αρχαιολογικού χώρου στο Ακρωτήρι Σαντορίνης, μεγάλος γερανός στο λιμάνι της Πάτρας). Τέλος, υπήρξε, συγγραφέας ή συ - συγγραφέας 2 βιβλίων, αρκετών κεφαλαίων σε βιβλία, μεγάλου αριθμού δημοσιεύσεων σε έγκριτα διεθνή περιοδικά, πληθώρας ανακοινώσεων σε παγκόσμια και διεθνή συνέδρια, πληθώρας Τεχνικών Εκθέσεων αλλά και αρκετών άρθρων σε Ελληνικές εφημερίδες μεγάλης κυκλοφορίας. Δίπλωμα Πολιτικού Μηχανικού του ΕΜΠ S.M., CE, Sc.D. in Civil Engineering, του Τεχνολογικού Ινστιτούτου Μασαχουσέτης (ΜΙΤ) Καθηγητής, Τμήμα Πολιτικών Μηχανικών, Πανεπιστήμιο Πατρών (1986-2013) Γενικός Διευθυντής του Ινστιτούτου Τεχνικής Σεισμολογίας και Αντισεισμικών Κατασκευών, Θεσσαλονίκη (1981-1986) Ερευνητής και ανώτερος ερευνητής, Shell Development Co., Houston, Texas (1976-1981) Ερευνητικός συνεργάτης στο MIT (1975-1976) Επικεφαλής εκδότης 2010-2016 (Chief Editor - Europe): Earthquakes & Structures Μέλος Εκδοτικού Συμβουλίου (α) J. Earthquake Engr. and Structural Dynamics (β) J. Soil Dynamics and Earthquake Engr Πρόεδρος, Αντιπρόεδρος και μέλος του Δ.Σ. του Ελληνικού Οργανισμού Αντισεισμικού Σχεδιασμού και Προστασίας Πρόεδρος, Αντιπρόεδρος και μέλος της Ελληνικής Εθνικής Επιτροπής του Αντισεισμικού Κανονισμού Μέλος Ευρωπαϊκών Επιτροπών σύνταξης του Αντισεισμικού Ευρωκώδικα Μέλος της Εθνικής Επιτροπής πρόβλεψης σεισμών και μείωσης σεισμικού κινδύνου Μέλος της Εθνικής Επιτροπής σεισμικής ασφάλειας σχολικών κτιρίων Εκλεγμένος αντιπρόεδρος Ελληνικού Τμήματος Αντισεισμικής Μηχανικής Εκλεγμένος Εθνικός Εκπρόσωπος στη Διεθνή Ένωση Σεισμικής Μηχανικής Εθνικός Εκπρόσωπος στην Ευρωπαϊκή Ένωση και στο Συμβούλιο της Ευρώπης για θέματα Πολιτικής Προστασίας Εμπειρογνώμων της Ευρωπαϊκής Επιτροπής σε θέματα αντισεισμικών κατασκευών και μείωσης της σεισμικής επικινδυνότητας Συνιδρυτής και ηγετικό στέλεχος της κίνησης Δημοκρατική Πολιτεία Σελίδα Σταύρου Α. Αναγνωστόπουλου, Πανεπιστήμιο Πατρών Αρχειοθετήθηκε 2016-12-11 στο Wayback Machine. MEEES (Master of Science in Earthquake Engr. and Engr. Seismology)